钦定古今图书集成/明伦汇编/官常典/第093卷 > 淄恭宪王世雄
## 钦定古今图书集成/明伦汇编/官常典/第093卷 > 淄恭宪王世雄

按《宋史燕王传》：“懿王德昭第四子舒国公惟忠，惟忠
第二子从蔼。从蔼子世雄，少力学知名。熙宁中，诏宗
子以材能自表见者，官长及学官以名上。世雄子令
铄在选中，尝请营都宅以处疏属，立三舍以训学者。
诏用其议，置两京敦宗院，六宫各建学。徽宗即位，以
世雄于太祖之宗最为行尊，拜崇信军节度使，袭安”
定郡王、知大宗正事。崇宁四年薨，年七十五，赠太尉，
追封淄王，谥恭宪。世福袭封。